Step Brothers

***Step Brothers*** er en komediefilm fra 2008 som ble regissert av Adam McKay og produsert av Judd Apatow og Jimmy Miller. I hovedrollene finner vi Will Ferrell og John C. Reilly. Filmen hadde kinopremiere 25. juli 2008 i USA, og ble sluppet på DVD og Blu-ray 2. desember 2008. Manus var skrevet av Ferrell og McKay etter en historie av Ferrell, McKay og Reilly.

## Sammendrag
Brennan Huff og Dale Doback er to umodne voksne menn som fremdeles bor hjemme hos foreldrene deres. Brennan bor sammen med hans fraskilte mor, Nancy. Dale bor sammen med hans far, Robert, en enkemann. Robert og Nancy møter hverandre, forelsker seg, og velger å gifte seg med hverandre. Dette tvinger Brennan og Dale til å flytte inn sammen med hverandre som ste-brødre. Brennan og Dale forakter hverandre fra første øyeblikk, fordi de forstyrrer livsstilen til hverandre. Dale advarer Brennan om aldri å røre hans trommesett, noe Brennan gjør uansett. Dette fører til en krangel, som snart utarter seg til et voldsomt slagsmål mellom dem. Foreldrene velger å gi dem hus-arrest uten lov til å se på TV i en uke, på grunn av denne hendelsen. Foreldrene krever at Brennan og Dale skal finne seg fast arbeid i løpet av en måned, ellers kommer de til å bli kastet ut av hjemmet deres.

Når Brennans yngre, og langt mer suksessrike, bror Derek kommer på besøk sammen med familien hans. Derek latterliggjør dem åpent for deres manglende ambisjoner. Dette fører til at Dale slår til ham i ansiktet. Brennan blir forferdet over Dales handlinger mot Derek. Men Dereks kone Alice mener Dale er attraktiv, og ønsker å innlede en seksuell affære mellom ham. Brennan og Dale oppdager etterhvert deres felles interesser, og de utvikler et broderlig vennskap. Robert arrangerer flere jobb-intervjuer for Brennan og Dale, men begge to presterer veldig dårlig. Robert og Nancy avslører planene deres for fremtiden. De planlegger å selge huset deres, pensjonere seg, og deretter seile verden rundt med Roberts båt. De krever at Brennan og Dale endelig finner deres egne steder å bo.

Dale og Brennan bestemmer seg for å starte et underholdningsselskap under navnet "Prestige Worldwide" som presenterer deres første musikk-video. De filmet på Roberts båt, i løpet av Dereks bursdagsfest. Men presentasjonen går dårlig når videoen også viser at båten krasjer, noe som ødelegger Robert og Nancy sine drømmer om å seile verden rundt. Robert er rasende og nekter å gjøre en investering i det nye selskapet deres. Dette får Brennan til å kjefte på Robert for at Robret ødelegger Brennans drøm. Den 1. juledag kunngjør Robert at han ønsker å ta ut skilsmisse fra Nancy. Brennan og Dale gir hverandre skylden for foreldrenes skilsmisse, og bestemmer seg for å gå deres egne veier. Brennan begynner å arbeide for Dereks bedrift. Dale finner seg jobb hos et catering-firma.

Flere uker senere lever Brennan og Dale uavhengig som fungerende voksne, og har det bra med de nye jobbene deres. Brennan ønsker å gjenforene familien, og stiller frivillig opp med et prestisjefylt arrangement, Catalina Wine Mixer, hvor også Dereks bedrift er tilstede. De inviterer også Robert og Nancy til selskapet. Festen er en suksess frem til en sangeren i det innleide bandet mister besinnelsen og blir kastet ut. Brennan og Dale inntar scenen sammen, og de fremfører en sang. Dale avslutter forholdet hans til Alice, til hennes forferdelse. Seks måneder senere er Robert og Nancy tilbake sammen, og de bor i deres gamle hjem. Brennan og Dale har klart å gjøre "Prestige Worldwide" til et vellykket underholdningsselskap som blant annet arrangerer karaoke-arrangementer. Robert har fått den gamle båten hans omgjort til et trehus i bakgården deres.

## Rolleliste
* Will Ferrell som Brennan Huff
* John C. Reilly som Dale Doback
* Mary Steenburgen som Nancy Huff
* Richard Jenkins som Robert Doback
* Adam Scott som Derek
* Kathryn Hahn som Alice
* Andrea Savage som Denise
* Rob Riggle som Randy 
* Seth Rogen som Sporting Goods Manager (cameo)

## Eksterne lenker
* 
* 
* Scoring Session Photo Gallery at ScoringSessions.com